OpenLLM-France/wikimedia huggingface dataset:
# Joseph Brady

Joseph J. Brady va ser un futbolista estatunidenc que va competir a primers del segle xx. El 1904 va prendre part en els Jocs Olímpics de Saint Louis, on guanyà la medalla de bronze en la competició de futbol com a membre del St. Rose Parish.

## Referències

* ↑ «Joseph Brady Olympic Results». sports-reference.com. Arxivat de l'original el 26 de juliol 2011. [Consulta: 8 octubre 2015].
# Dana Zátopková

Dana Zátopková (Fryštát i Karviná, 19 de setembre de 1922 - Hospital Militar Central de Praga, 13 de març de 2020), nascuda Ingrová, fou una atleta txeca, especialista en el llançament de javelina, que va competir sota bandera de l'extinta Txecoslovàquia entre la fi de la Segona Guerra Mundial i començaments de la dècada de 1960. El 1948 es casà amb Emil Zátopek.
Durant els primers anys de la seva carrera esportiva combinà l'atletisme amb el handbol. En aquest darrer esport va guanyar la lliga txecoslovaca de 1949 amb l'Slovácká Slavia.
Durant la seva carrera esportiva va prendre part en quatre edicions dels Jocs Olímpics d'Estiu: el 1948, el 1952, el 1956 i el 1960. En aquestes participacions guanyà una medalla d'or el 1952 i una de plata el 1956, mentre el 1956 fou quarta i el 1948 setena.
En el seu palmarès també destaquen dues medalles d'or en el llançament de javelina al Campionat d'Europa d'atletisme, el 1954 i 1958, i tretze campionats nacionals. L'1 de juliol de 1958 va establir un nou rècord del món de javelina amb 55,73 metres.
Es va retirar el 1962, per passar a exercir d'entrenadora d'atletisme. Entre el 1960 i el 1972 va ser membre del Comitè de Dones de la IAAF i el 1995 va rebre l'Orde Olímpica de Plata. A la seva mort, el març de 2020, era la medallista d'or d'atletisme més vella.

## Millors marques

* Llançament de javelina. 56,67 metres (1958)

## Referències

* ↑ «Zemřela Dana Zátopková» (en txec), 13-03-2020. [Consulta: 13 març 2020].
* ↑ Obituaries, Telegraph. «Dana Zatopkova, Olympic javelin champion whose love affair with Emil Zatopek enthralled the sporting world – obituary», 13-03-2020.
* ↑ Litsky, Frank. «Dana Zatopkova, Champion Javelin Thrower, Is Dead at 97», 13-03-2020.
* 1 2 3 4 5 «Olympedia – Dana Ingrová-Zátopková». [Consulta: 1r desembre 2021].
* 1 2 «Track and Field Statistics». [Consulta: 1r desembre 2021].
# Jack Egan

Frank Joseph Floyd, que va lluitar sota el nom de Jack Egan, (Filadèlfia, Pennsilvània, 27 de maig de 1878 - Drexel Hill, Pennsilvània, 15 de maig de 1950) va ser un boxejador estatunidenc de primers del segle xx.
El 1904 va prendre part en els Jocs Olímpics de Saint Louis, on guanyà dues medalles en les proves de boxa: la de plata en el pes lleuger, en perdre a la final contra Harry Spanjer; i la de bronze en el pes wèlter. Amb tot, el novembre de 1905 fou desqualificat pels jutges en descobrir-se que el seu nom real era Frank Joseph Floyd. Les normes de l'AAU deien que això era il·legal i se l'obligà a retornar tots els premis, incloses les dues medalles.

## Referències

* ↑ «4 novembre 1905 Egan disqualified». Arxivat de l'original el 24 de febrer 2020. [Consulta: 6 d’octubre 2015].
* ↑ «Frank Floyd Olympic Results» (en anglès). sports-reference.com. Arxivat de l'original el 8 de novembre 2012. [Consulta: 6 octubre 2015].
# Alex Diniz

Alex Correia Diniz (Recife, 20 d'octubre de 1985) és un ciclista brasiler professional des del 2007. El 2009, després de la seva victòria al Tour de Santa Catarina, es va comprovar que havia donat positiu per EPO. Se li va retirar el triomf, i va ser suspès durant dos anys.

## Palmarès

* 2006
** Campió panamericà sub-23 en ruta
** 1r a la Volta a l'Estat de São Paulo i vencedor d'una etapa
* 2007
** 1r al Tour de Santa Catarina i vencedor de 2 etapes
* 2009
** 1r al Tour de Santa Catarina i vencedor d'una etapa
* 2012
** 1r al Giro a l'Interior de São Paulo i vencedor de 2 etapes
** Vencedor d'una etapa del Tour de Brasil-Volta de l'Estat de São Paulo
* 2013
** Vencedor d'una etapa del Tour de San Luis

## Referències

* ↑ Comissão Antidoping da CBC-Termo de decisão

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Gaspare Gabellone

Gaspare Gabellone, també Caballone, Cabelone, Gabbelone i Gabaldone (Nàpols (Campania), 12 d'abril, 1727 – Idem, 22 de març, 1796), va ser un compositor italià, fill de Michele Caballone.
La diferència en el cognom del seu pare Caballone es deu a la preferència de Gaspare per utilitzar la variant Gabellone per identificar-se. Va estudiar música a partir del 1738 al Conservatori de Santa Maria di Loreto de Nàpols, on va estudiar cant i composició sota l'ensenyament de Francesco Durante. Va començar a treballar com a compositor d'òpera a partir de 1757, component i posant en escena algunes òperes còmiques al "Teatre Nuovo" de la ciutat napolitana. A partir de 1780 es va dedicar exclusivament a la composició de música sacra, gènere en el qual va adquirir un èxit considerable entre els seus contemporanis. Entre les seves altres obres que es recorden hi ha sens dubte la cantata de soprano Qui del Sebeto in riva, composta l'any 1769 per celebrar l'aniversari de la reina Carolina.

## Composicions
### Música profana

* The bizarre bride (òpera bufa, llibret de P. Squalletti, tardor de 1757, Teatre Nuovo, Nàpols)
* The bizarre gambler (òpera bufa, llibret d'Antonio Palomba, primavera de 1764, Teatre Nuovo, Nàpols; en col·laboració amb Giacomo Insanguine)
* Qui del Sebeto in riva (cantata soprano encarregada per celebrar l'aniversari de la reina Maria Carolina d'Àustria, 1769)
* Altres àries i cantates (Se il tenero mio core, Temea Licida Amante, ària soprano amb oboè i veu obligatòria)

### Música sacra

* Jacob a Egipte (oratori, 1780, Cava)
* Jesús Crucificat (oratori, llibret de G. Gigli, 1781, Nàpols)
* Jesús baixat de la Creu (oratori, 1786, Roma i Bolonya, S. Maria della Morte, 1787)
* Antioco (oratori, 1787, Faenza)
* La deposició de la creu i l'enterrament del Redemptor (oratori, 1787, Bolonya)
* Jesús baixat de la Creu i després enterrat (oratori, 1797, Nàpols)
* 2 Christus i Miserere
* 4 Tantum ergo
* Passió pel Divendres Sant (1756)
* Passió pel Divendres Sant (data desconeguda)
* Himne al gloriós Patriarca Sant Josep
* Passió pel Diumenge de Rams i el Divendres Sant
* Missa de Rèquiem (perduda)
* Missa en la major

### Música instrumental

* 12 escapades (1785)
* 2 escapades
* Simfonia
* Obertura
* Concert en fa major per a mandolina i cordes
* Concert en do major per a oboè i cordes

## Referències

* ↑ Gaspare Gabellone in Dizionario Biografico – Treccani
# SN 2009gj

SN 2009gj va ser una supernova situada aproximadament a 60 milions d'anys llum de la Terra. Va ser descoberta el 20 de juny del 2009 pel granger i astrònom afeccionat neozelandès Stuart Parker.

## Referències

* ↑ Long look into night finds explosion of light
* ↑ Kiwi farmer spots supernova with amateur telescope
Coordenades: 00$^h$ 30$^m$ 28,56$^s$; −33° 12′ 56,0″
# Vertiport

Un Vertiport, també anomenat aeroport per a drons, és un espai d'enlairament i aterratge de drons en una ciutat. Es tracta d'un neologisme format a partir de les paraules vertical i port.

## Usos i aplicacions

El seu ús s'orienta a drons elèctrics multirotors d'enlairament i aterratge vertical o EVTOL, emprats sobretot en el repartiment de mercaderies o com a base de futurs taxis voladors per al transport de persones. L'ús de vertiports vol contribuir a agilitar la mobilitat aprofitant al màxim l'espai, per la qual cosa molts d'aquests miniheliports es dissenyen per als terrats dels edificis de les ciutats.
El vertiport és diferent de l'heliport perquè aquest darrer és una instal·lació destinada a aeronaus d'ala rotatòria o helicòpters, mentre que els vertiports són espais reduïts, a l'interior de les ciutats, relacionats amb la mobilitat aèria urbana (UAM) i la mobilitat aèria avançada (AAM).

## Galeria d'imatges

* Dron de passatgers
* Volocopter, IAA 2017, Frankfurt
* Wingcopter en vol de repartiment de vaccins

## Vegeu també

* Heliport
* Vertical Take-Off and Landing (enlairament i aterratge verticals)

## Referències

* ↑ Mateu, Òscar. «L'aeroport de Lleida-Alguaire incorpora un vertiport per a drons logístics» (en castellà), 17-07-2024. [Consulta: 1r novembre 2024].
* ↑ National Aeronautics and Space Administration. «Advanced Air Mobility Mission» (en anglès).
* ↑ Charalambous, Thanasis. Design and implementation of a Catalan vertiport network and feasability study as an addition to the TMB public transport network (Tesi). Universitat Politècnica de Catalunya, 2024-07-10.
* ↑ «Rutes logístiques comercials per facilitar els vols amb drons», 18-07-2024. [Consulta: 1r novembre 2024].
# Miles Burke

Miles J. Burke (Saint Louis, Missouri, 15 de gener 1885 - Saint Louis, 25 de desembre de 1928) va ser un boxejador estatunidenc de primers del segle xx. El 1904 va prendre part en els Jocs Olímpics de Saint Louis, on guanyà la medalla de plata en la prova de pes mosca.

## Referències

* ↑ «Miles Burke Olympic Results» (en anglès). sports-reference.com. Arxivat de l'original el 16 de setembre 2011. [Consulta: 5 octubre 2015].
# Toini Gustafsson

Toini Gustafsson, també coneguda amb el nom de Toini Gustafsson-Rönnlund, (Suomussalmi, 17 de gener de 1938) és una esquiadora de fons finlandesa, nacionalitzada posteriorment sueca i ja retirada, que va destacar a la dècada del 1960.

## Biografia

Va néixer el 17 de gener de 1938 a la població de Suomussalmi, situada a l'antiga província d'Oulu, actualment a la regió de Kainuu. Membre de l'ètnia finesa el 1944 fou deportada en la Guerra de Continuació fins a Suècia, país del qual obtingué la nacionalitat.
El 1968 es divorcià del seu primer marit per casar-se amb Assar Rönnlund. Després d'abandonar la seva carrera esportiva es convertí en professora d'educació física i es retirà a viure a Umeå.

## Carrera esportiva

Participà en les proves d'esquí de fons dels Jocs Olímpics d'Hivern de 1964 realitzats a Innsbruck (Àustria) on finalitzà sisena en la prova de 5 quilòmetres, vuitena en la prova de 10 quilòmetres i segona en la prova de relleus 3x5 quilòmetres juntament amb la resta de l'equip suec. En els Jocs Olímpics d'Hivern de 1968 realitzats a Grenoble (França) aconseguí la victòria en les proves de 5 i 10 quilòmetres així com, novament, la medalla de plata en la prova de relleus 3x5 quilòmetres.
Al llarg de la seva carrera va aconseguir guanyar tres medalles en el Campionat del Món d'esquí nòrdic, una medalla de plata el 1962 a Zakopane (Polònia) en la prova de relleus 3x5 km, i dues medalles de bronze a Oslo (Noruega) l'any 1966 en les proves de 10 km i relleus 3x5 quilòmetres.
El 1967 Gustafsson va obtenir la medalla Holmenkollen pels seus èxits en esquí nòrdic (compartida amb Ole Ellefsæter). Va ser la primera dona sueca a guanyar aquesta medalla. El 1968, va rebre la medalla d'or Svenska Dagbladet.

## Referències

* 1 2 3 «Olympedia – Toini Gustafsson». [Consulta: 7 febrer 2022].
* ↑ «OWG PyeongChang 2018 - Ladies 10 km free preview» (en anglès). [Consulta: 9 febrer 2022].
* ↑ «Här är alla bragdmedaljörer genom tiderna» (en suec). [Consulta: 9 febrer 2022].
* ↑ Lindblad, Anders «Toinis ”cocktailblandning” gav oförglömligt OS-guld» (en suec). Svenska Dagbladet, 02-05-2020. ISSN: 1101-2412.
# Jack Günthard

Jack Günthard (Hirzel, 8 de gener de 1920 - Biel/Bienne, 7 d'agost de 2016) va ser un gimnasta artístic suís que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on disputà vuit proves del programa de gimnàstica. Guanyà la medalla d'or en la prova de la barra fixa i la de plata en el concurs complet per equips. En la resta de proves no va obtenir resultats destacables.
En el seu palmarès també destaquen diversos campionats nacionals, una medalla de bronze al Campionat del Món de gimnàstica artística de 1954 i dues medalles d'or al Campionat Europeu de gimnàstica artística de 1957.
Un cop retirat exercí d'entrenador de la selecció italiana.

## Referències

* ↑ Swiss gymnastics legend Jack Günthard dies. swissinfo.ch (8 August 2016)
* ↑ Jack Günthard a Sports Reference (arxivat)
* 1 2 3 «Olympedia – Jack Günthard». [Consulta: 31 maig 2021].
# Alfons De Wolf

Alfons "Fons" De Wolf (Willebroek, 22 de juny de 1956) va ser un ciclista belga que fou professional entre 1979 i 1990, durant els quals va aconseguir 61 victòries.
Com a ciclista amateur aconseguí 61 victòries, entre elles un Campionat de Bèlgica, una París-Roubaix i la quarta posició als Jocs Olímpics de Mont-real de 1976.
Com a ciclista professional, De Wolf es va especialitzar en clàssiques d'un dia, si bé les seves bones condicions físiques el permetien rendir bé en carreres més llargues. Això el permet acabar 9è a la Volta a Espanya de 1979 i 11è al Tour de França de 1981. Entre els seus principals triomfs destaquen la Milà-Sanremo de 1981, la Volta a Llombardia de 1980, les Het Volk de 1982 i 1983, 6 etapes a la Volta a Espanya i una al Tour de França.

## Palmarès

* 1976
** 1r a la Volta a la província de Namur i vencedor de 2 etapes
* 1977
** 1r al Tour d'Hainaut Occidental
** 1r a la Kattekoers
** 1r a la Brussel·les-Opwijk
* 1978
** 1r a la París-Roubaix sub-23
* 1979
** Vencedor de 5 etapes de la Volta a Espanya i 1r de la Classificació per punts
* 1980
** 1r a la Volta a Llombardia
** 1r al Trofeu Baracchi (amb Jean-Luc Vandenbroucke)
** 1r a la Druivenkoers Overijse
** Vencedor d'una etapa de la Volta a Bèlgica
** Vencedor d'una etapa als Tres dies de La Panne
* 1981
** 1r a la Milà-Sanremo
** 1r al Circuit des frontières
** Vencedor d'una etapa de la Volta a Suïssa
** Vencedor d'una etapa de la Volta a Bèlgica i 1r de la classificació per punts
** 1r als Sis dies d'Anvers (amb René Pijnen)
* 1982
** 1r a la Het Volk
** Vencedor d'una etapa als Quatre dies de Dunkerque
** Vencedor d'una etapa als Tres dies de La Panne
* 1983
** 1r a la Het Volk
** 1r al Giro de Toscana
** 1r al Giro de Romagna
** 1r a la Coppa Agostoni
** Vencedor d'una etapa de la Setmana Catalana
** Vencedor d'una etapa al Giro del Trentino
* 1984
** Vencedor d'una etapa del Tour de França
** Vencedor d'una etapa del Tour de Romandia
** Vencedor d'una etapa de la Volta a Andalusia
* 1985
** Vencedor d'una etapa de la Volta a Espanya
** Vencedor d'una etapa de la Volta a la Comunitat Valenciana

### Resultats al Tour de França

* 1981. 11è de la classificació general
* 1982. 31è de la classificació general
* 1984. 74è de la classificació general. Vencedor d'una etapa
* 1985. Abandona (1a etapa)
* 1988. 102è de la classificació general

### Resultats a la Volta a Espanya

* 1979. 9è de la classificació general. Vencedor de 5 etapes. 1r de la classificació per punts
* 1985. 81è de la classificació general. Vencedor d'una etapa

### Resultats al Giro d'Itàlia

* 1983. 49è de la classificació general
* 1986. 38è de la classificació general
* 1989. 70è de la classificació general

## Referències

* ↑ Ricci (Morris), Maurizio. «Alfons De Wolf» (en italià). Museo del Ciclismo. [Consulta: 27 juliol 2024].
* ↑ «Alfons de Wolf» (en anglès). International Olympic Committee. [Consulta: 24 juliol 2024].
* ↑ «Alfons de Wolf» (en francès). Memoire du cyclisme. [Consulta: 27 juliol 2024].

## Enllaços externs

* Palmarès d'Alfons de Wolf (francès)
# Temporada 2001-2002 del Club Joventut Badalona

La temporada 2001-2002 va ser la 63a temporada en actiu del Club Joventut Badalona des que va començar a competir de manera oficial. La Penya va disputar la seva 46a temporada a la màxima categoria del bàsquet espanyol. Va acabar la fase regular en la novena posició, a una victòria de disputar els play-offs pel títol, però millorant la classificació aconseguida la temporada anterior.

## Resultats
### Lliga ACB

A la Lliga ACB finalitza la fase regular en la novena posició de 18 equips participants, sense aconseguir classificar-se per disputar els play-offs pel títol. En 34 partits disputats de la fase regular va obtenir un bagatge de 18 victòries i 16 derrotes, amb 2.858 punts a favor i 2.824 en contra (+34).

### Copa del Rei

El Joventut va perdre a quarts de final davant el TAU Ceràmica per 74 a 72, en aquesta edició disputada a Vitòria.

### Lliga Catalana

A la lliga catalana celebrada a Barcelona, després d'eliminar el Casademont Girona a semifinals, va perdre a la final davant el Barça per 95 a 73.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 2001-02 # Jugador Pos. A. 4 Stephane Dumas Base 1.90 5 Rafa Jofresa Base 1.83 6 Tanoka Beard Pivot 2.03 9 Souley Drame Aler 2.02 10 Juan Espil Escorta 1.94 11 Antonio Bueno Pivot 2.08 12 Maximiliano Reale Escorta 2.00 13 Mehdi Labeyrie Pivot 2.02 14 Maceo Baston Aler pivot 2.08 15 Álex Mumbrú Aler 2.02 16 Daren Queenan Escorta 1.94 En fons verd, noves incorporacions de la temporada. | Club Joventut Badalona: staff 2001-02 Nom Funció Manel Comas Entrenador Joan Plaza Entrenador assistent |
Jugadors del planter amb minuts al 1r equip :
| # | Jugador | Pos. | A. | Participació |
| 17 | Xavier Ventura | Escorta | 1.92 | 6 partits |
| 18 | Josep Maria Guzmán | Base | 1.82 | 1 partit |
| 99 | Dimitri Flis | Aler pivot | 2.03 | 1 partit |
| 99 | Rudy Fernández | Aler | 1.96 | 1 partit |

### Baixes

Baixes a l'inici de temporada :
| Jugador | Pos. |
| Slaven Rimac | Escorta |
| Crawford Palmer | Pivot |
| Josep Pacreu | Escorta |
| Warren Kidd | Pivot |
| Nkechi Ezugwu | Pivot |
| Ferran Martínez | Pivot |
| Albert Miralles | Pivot |

## Referències

* ↑ «Resultados Liga Endesa 2001-02». ACB.com. Arxivat de l'original el 13 d’abril 2018. [Consulta: 12 abril 2018].
* ↑ «LXVI Copa del Rey 2002» (en castellà). Linguasport. [Consulta: 27 abril 2018].
* ↑ «Memoria de plantillas: DKV Joventut 2001-02» (en castellà). ACB.com. Arxivat de l'original el 13 d’abril 2018. [Consulta: 12 abril 2018].
# Douglass Cadwallader

Douglass Pope "Doug" Cadwallader (Illinois, 29 de gener de 1884 - Minneapolis, Minnesota, 7 de febrer de 1971) va ser un golfista estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on guanyà la medalla de bronze en la prova per equips del programa de golf, com a membre de l'equip United States Golf Association. En la prova individual quedà eliminat en setzens de final.

## Referències

* ↑ «Douglass Cadwallader Olympic Results». sports-reference.com. Arxivat de l'original el 16 de novembre 2012. [Consulta: 11 octubre 2015].
# Jack Parker

Jack Parker (Oklahoma, 27 de setembre de 1915 - 29 de maig de 1964) va ser un atleta estatunidenc, especialista en el decatló, que va competir durant la dècada de 1930.
El 1936 va prendre part en els Jocs Olímpics de Berlín, on va guanyar la medalla de bronze en el decatló del programa d'atletisme.

## Referències

* ↑ «Jack Parker Olympic Results». sports-reference.com. Arxivat de l'original el 20 de setembre 2012. [Consulta: 18 gener 2019].
# L'Illa

«L'Illa» té aquests significats:
* L'Illa (Sallent), mas documentat al segle xiv al municipi de Sallent (Bages)
* L'Illa (Balenyà), masia de Balenyà (Osona)
* L'Illa (la Vall de Bianya), mas al veïnat d'Aiguanegra al terme de la Vall de Bianya (la Garrotxa)
* L'Illa (Tarn), municipi francès, de la regió d'Occitània i del departament del Tarn. Toponímia occitana també es proposa
* L'Illa Diagonal, centre comercial i d'oficines situat a l'Avinguda Diagonal de la ciutat de Barcelona
* L'illa, pel·lícula estatunidenca de ciència-ficció dirigida per Michael Bay, estrenada el 2005
# NGC 2442

NGC 2442 / 2443 és una galàxia espiral intermèdia a uns 50 milions d'anys llum en la constel·lació del Peix Volador. Va ser descoberta per John Herschel. Associat amb la galàxia hi ha HIPASS J0731-69, un núvol de gas buit d'estrelles. És probable que el núvol es desprengués de la galàxia pel pas d'una altra.

## Referències

* ↑ Peter Erwin «Peanuts at an angle: detecting and measuring the three-dimensional structure of bars in moderately inclined galaxies» (en anglès). Monthly Notices of the Royal Astronomical Society, 4, 03-04-2013, pàg. 3060–3086. DOI: 10.1093/MNRAS/STT385.
* ↑ «NGC 2442 and NGC 2443 (= PGC 21373)». [Consulta: 4 juliol 2020].
* 1 2 Armando Gil de Paz «The GALEX Ultraviolet Atlas of Nearby Galaxies». The Astrophysical Journal Supplement Series, 2, 12-2007, pàg. 185–255. DOI: 10.1086/516636.
* ↑ Afirmat a: Third Reference Catalogue of Bright Galaxies, Version 9. Autor: Gérard de Vaucouleurs. Editorial: Springer Science+Business Media. Llengua del terme, de l'obra o del nom: anglès. Data de publicació: 1991.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 2-2006, pàg. 1163–1183. DOI: 10.1086/498708.
* 1 2 Ryder, S.D. et al. HIPASS Detection of an Intergalactic Gas Cloud in the NGC 2442 Group.

## Enllaços externs

* NGC 2442 a Volans
* NGC 2442 a APOD
* NGC 2442 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
Coordenades: 07$^h$ 36$^m$ 23,8$^s$; −69° 31′ 51″
# Karl-Erik Nilsson

Karl-Erik Nilsson (suec: Karl-Erik "Store Kalle" Nilsson) (Eslöv, 4 de gener de 1922 - Malmö, 14 de desembre de 2017) va ser un lluitador suec, especialista en lluita grecoromana, que va competir durant les dècades de 1940 i 1950.
Durant la seva carrera esportiva va prendre part en tres edicions dels Jocs Olímpics d'Estiu. El 1948, a Londres, va guanyar la medalla d'or en la competició del pes semi pesat del programa de lluita lliure. Als Jocs de Hèlsinki de 1952 i Melbourne de 1956 va guanyar la medalla de bronze en la mateixa prova.
En el seu palmarès també destaca una medalla de bronze al Campionat del Món de lluita de 1955.

## Referències

* ↑ «Karl-Erik Nilsson död – tog guld i OS 1948».
* ↑ Nyheter, S. V. T.; Fridh, Linda «OS-medaljören från Malmö är död» (en suec). SVT Nyheter, 14-12-2017.
* 1 2 «Olympedia – Karl-Erik Nilsson». [Consulta: 26 març 2023].
# Frederick Cresser

Frederick "Fred" Cresser (Alemanya, març de 1872 – ?) va ser un remer alemany de naixement i estatunidenc d'adopció que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la prova de vuit amb timoner del programa de rem.

## Referències

* ↑ «Fred Cresser Olympic Results». sports-reference.com. Arxivat de l'original el 15 de desembre 2012. [Consulta: 18 octubre 2015].